JohanHeinsen/ENO huggingface dataset:
Odense Adresse-Contoirs Efterretninger, 1848-09-21
J Aalb. Av. skrives fra Kbhavn af 16 Septbr. Man forbereder sig meer og meere til den forestaaende Valgdag. Nybodernes Distrikt synes især at være meget begiært. Saaledes skal Ex-Censor Etatsraad Reiersen nu ogsaa have stillet sig der. Vi have endvidere hørt de forskjellige Valgstillelser beskrive saaledes: i 1ste Distrikt (956 Vælgere) Solennitets=Kandidaten Mag. Hammerich, den demokratiske Modkandidat have vi endnu ikke hørt betegne; i 2det Distrikt (902 V.) Sol Kand. Dispacheur Wessely og Dr. med. Ballin af lige politisk Anskuelse. J 3die Distrikt (912 V.) siges Geheimeraad A. S. Ørsted at stille sig; i 4de Distrikt (894 V.) Prof. V. Bjerring. J samme Distrikt siges Generalprokureur Etatsraad Algreen Ussing at stille sig. Som Kandidat har tillige Urtekræmmer Melbye, stillet sig; i 5te Distrikt (752 V.) S. K. Oberstlieuten. Læssøe sammen med Etatsraad Wiberg og Grosserer, Duntzfeldt; i 6te Distr. (616 V.) Bankdir. Hansen, imod Pastor Visbye, i 7de Distrikt (1022 V.) "Fædrelandets Prokurator Brock imod Demokratiets Kandidat Oberstlieutenant Fibiger, i 8de Distrikt (859 V.,"Fædrelandets Fineerskjærer Frederiksen imod Demokratiets Kand. Jernstøber Lunde; i 9de Distr. (630 V.) Solennit.-Kand. Prof. Pedersen imod Demokr. Kand. Bøssemager G. Christensen. Som Kandidafor 10de Distr. (403 St.) nævnes Etatsr. Hvidt, der siges at ville udtræde af Ministeriet; for 11te Distr., Nyboder, (787 St.) Kapitain i Søetaten Tuxen imod Demokr. Kand. Krigsassessor Juel. Som demokratiske Kandidater i Sjælland og Langeland nævnes, foruden adskillige tidligere Anførte, navnlig iblandt de af Valgreformforeningen Foreslaaede, Skibsklarerer Gad i Helsingør, Gaardmand Hansen ved Gunderslevholm, Huusmand Hansen i Mehrn, Fabriqveur Madsen, Kand. phil. Poulsen, Kapellan Smith og Propriet. Thalbitzer. Af øvrige demokratiske Kandidater har Etatsr. Povelsen stillet sig for Frederiksberg &c. Distrikt, og Redakteur Hansen for Langeland imod Provst Plesner. Prof. Westergaard siges at have stillet sig i Holbek Distrikt, Jnspekteur Frølund Cand. theol. Milo, Kand. jur. Schack, Mag. Steen i andre sjæll. Distrikter, Kand. Barfoed i Stege mod Kand. jur. Hage. Paa Lolland har nok Prok. B. Christensen stillet sig imod Pastor Bindesbøll. Af konservative Kandidater i Sjælland, foruden tidligere og ovenfor berørte, have vi endnu kun hørt nævne Prof. Clausen og Etatsr. de Neergaard.
Odense Adresse-Contoirs Efterretninger, 1848-09-21
Kommitteen for det i Aarhuus den 8 ds. afholdte Valgdiskussionssmøde, som var bivaanet af en 6 a 700 Deeltagere, har herom givet en Beretning. Af de optraadte Valgkandidater erklærede ved den politiske Troesaflæggelse navnlig Prokur. Dahl sig i aldeles decideret demokratisk Retning om alle politiske Spørgsmaal. Ogsaa Overlærer Oppermann udtalte sig for de demokratiske Hovedpunkter; ligesaa Toldinspekteur, Justitsr. Müller. Bankkasserer, Cancellier. Otterstrøm udtalte sig for en fri konstitutionel Ordning, dog uden at udpræge en Forfatnings demokratiske Charakteer, og navnlig med Forbehold om Veto=Spørgsmaalet. Overlærer Funch, som ikke bestemt erklærede at ville stille sig, udtalte sig for de republikanske Grundsætninger i fremskridende Udvikling. Lærer Kraiberg og Gaardeier Blach udviklede deres Anskuelser i demokratisk Retning.
Odense Adresse-Contoirs Efterretninger, 1848-09-21
J et Jnserat i Viborg Avis, hedder det, at Amtmand Bretton vil stille sig som Rigsdagskandidat i Salling; han anbefales af - Hr. Lydersen. "Thist. Av." meddeler: J Worupøer her i Amtet er indtruffet den Ulykke, at et vanvittigt Menneske dræbte et Barn. En Kone, som var gift og boede der, havde i flere Aar havt sin sindsvage Broder i Huset, uden at denne dog yttrede Tegn paa Skadefrohed. J Mandags Aftes gik hun ud i Kjøkkenet, medens hendes 6 Maaneders Barn var inde i Stuen tilligemed Broderen. Pludselig hører Moderen en Lyd, som om Man slog med noget inde i Stuen, og da hun kom ind, saae hun den vanvittige Broder, der stod med et Stykke Fjel og slog Barnet i Hovedet. Det var allerede saaledes mishandlet, at det var uden Bevidsthed, og døde 2 Timer efter. Det gale Menneske har ikke kunne eller villet afgive nogen Forklaring om Grunden til hans Handlemaade.
Odense Adresse-Contoirs Efterretninger, 1848-09-21
Kopulerede i Aarhuus den 14 Septbr., Kjøbmand J. Sehestedt Schouby og Jfr. M. Falslev.
Odense Adresse-Contoirs Efterretninger, 1848-09-21
Faaborg den 19 Septb. Den her paa Lazarethe afdøde svenske Gardist Asp, er idag jordet med sædvanlig Høitidelighed. Under Klokkernes Lyd bortbares den bekrandsede Kiste skifteviis af Jægere og Dragoner gjennem det blomsterstrøede Gader: det store Liigfølge, hvori Sognepræsten som sædvanlig deeltog, dannedes af Borgere, Jægere, Officerer fra Kanonbaadene, Lazarethets Læger og Rekonvalescenter. En Afdeling Jægere gav 3de Salver over Graven. Efterat Sognepræsten Hr. Konsistorialraad Hasle havde holdt en gribende Tale, hvori han foruden at berøre den Hensovede, ogsaa med Erkjendtlighed omtalte det Broderfolk hvoraf den Hedengangne var et Lem, henvendte den svenske Overlægge her ved Lazarethet, Hr. Engstrøm, paa sine Landsmænds Vegne nogle forbindtlige Ord til Taleren. 3die Bataillons 1ste Komp., der er indqvarteret i Diernisse Sogn, gaaer imorgen derfra for at indqvarteres i nogle Byer under Brahetrolleborg Sogn, og de her indqvarterede Jægere drage samme Tid herfra for at tage Qvarteer i Diernisse Sogn.
Odense Adresse-Contoirs Efterretninger, 1848-09-21
En Gardist, den sidste af dem som Svenskerne efterlode sig her paa Felthospitalet, er nu ogsaa død, ligesom og en af Vore, der i længere Tid har lidt af Skud saar i Knæet, er ved Døden afgaaet.
Odense Adresse-Contoirs Efterretninger, 1848-09-21
Odense, Fra Longelse og Fuglsbølle Sogne paa Langeland er til Centralkommitteen for Saarede og de Faldnes Efterladte indsendt frivillige Bidrag til Beløb af 300 Rbd. J Juni Maaned blev af Koner og Piger sammesteds sendt til vore Krigsfolk paa Als: 13 Par Lagener, 72 Stk. Skjorter, 79 Par Uldsokker; og den 22 Mai ligeledes 30 Par uldne Sokker til 5te Bataillons 3die Kompagni paa Als.
Odense Adresse-Contoirs Efterretninger, 1848-09-21
Der var indløbet 67 Adresser af hvilke 66 udtale sig for Beslutningen af 5te; de vare for største Deelen fra det sydvestlige Tydskland. Den 17de Morgen var endnu intet Rigsministerium dannet. - J Berlin udbredte sig den 18de den Efterretning, at det nye preussiske Ministerium under Beckerath ikke vilde komme istand, og at Hr. Beckerath stod i Begreb med at forlade Berlin. Wrangel er bleven udnævnt til Overgeneral over alle preussiske Tropper mellem Elben og Oderen; i en Armeebefaling af 17de betegner han som sin Opgave, at gjenoprette den offentlige Rolighed der hvor den forstyrres, naar de gode Borgeres Kræfter ikke ere tilstrækkelige dertil. Et preussisk Kurasseerregiment er beordret til Mecklenborg-Strelitz. - Jellachich truer Ofen med 30,000 Mand; Ungarerne gjøre ingen Modstand. Rygtet gik i Wien, at baade Jellachich og den til Førsteminister i Ungarn designerede Grev Batthyany kunde ventes til Wien for at ordne det ungarskkroatiske Spørgsmaal i Forening med det østerrigske Ministerium. - Det bekræfter sig, at Neapolitanerne efter 5 Dages Kamp have indtaget Messina; Engellands og Frankerigs Eskadrer have tilladt Stadens Bombardement, dog skulle Admiralerne nu have forlangt af Kongen af Neapel, at han ikke maa angribe Palermo J Livorno er Roligheden gjenoprettet. Det hedder, at Vaabenstilstanden mellem Østerrig og Sardinien er forlænget til den 22 October. J Mailand skal være opdaget en Sammensværgelse mod den østerrigske Armee, hvilket har foranlediget, at Radetzky har omgivet Staden med svært Skyts. - Efterretningerne fra Jrland lyde mere beroligende. - J Paris er Centralmagtens Afsending, Hr. v. Raumer endelig bleven forestillet for Cavaignac hvem han overrakte Anmeldelsen af Centralmagtens Konstituering. - Den schweitzerske Landdag har antaget den nye Forfatning; af c. 440,000 stemmeberettigede Borgere havde 242,000 taget Deel i Afstemningen; 170,000 havde stemt for, 72,000 mod Forfatningen. - Fra Altona berettes af 18de, at allerede over 40,000 Md. Forbundstropper havde forladt Hertugdømmerne; en anden Efterretning melder, at, foruden de 2000 Md. Forbundstr., som skulde blive i Hertugdømmerne, vare blot endnu Frankfurterne og noget Artilleri tilbage; det synes dog, at nogle af de bortdragne Tropper endnu opholde sig i og ved Hamborg. Den provis. Regjering har publiceret den nye Grundlov.
Odense Adresse-Contoirs Efterretninger, 1848-09-21
(Dagsposten.) Hs. Maj. Kongen og Arveprinds Ferdinand med Følge ankom Natten til igaar til Kjøbenhavn fra Helgenæs med Ægir." Hs. Maj. er af Tropperne i Jylland over hvilke han d. 18de holdt Revne ved Leerbæk, 1 Miil nordfor Veile, bleven modtaget med stor Enthusiasme. Troppernes gode Holdning (henved 20,000 Mand, ypperlige Udseende og fortrinlige Marsch fremkaldte almindelig Beundring. Efter Revuen overrakte Hs. Majestæt Dekorationer til dem, der fra de forskjellige Afdelinger vare indstillede til Udmærkelse, hvoriblandt der var mange Menige.
Odense Adresse-Contoirs Efterretninger, 1848-09-21
En Hr. P. R. har i Kjøbenhavnsposten af 24 Juli, No. 170, og af 9 f. M., No. 184, gjort sig den Uleilighed, at ville endyderligere udbrede nogle, som han selv antager, løse Rygter, der i Fyen skulle have circuleret angaaende de Handler, jeg tidligere har afsluttet med Handelshuset Ploug & Richardt i Odense, aabenbart for at kaste Skygge paa Jntendanturen og nedsætte bemeldte Handelshuus i Publikums Omdømme. Efter at der nu saaledes som jeg havde ønsket foreligger Publikum i Følgeblad til Fyens Stiftstidende No. 212, samt i No. 205 og 208 af Kjøbenhavnsposten af 2den og 6te Sept. et Jndlæg fra Dhrr. Ploug & Richardt i denne Sag, affattet med al den Udførlighed og Aabenhjertighed, som kunde ønskes, tør jeg ikke undlade ogsaa for mit Vedkommende at berøre denne Sag med et Par Ord, hvorhos jeg dog ikke vil forsømme Leiligheden til tillige at gjøre opmærksom paa, at jeg ingenlunde i Almindelighed anseer mig forpligtet til at tage offentlig til Gjenmæle mod alle de løse Rygter angaaende min Embedsvirksomhed, som hvilke somhelst anonyme eller psendonyme Personer maatte finde for godt at foranstalte publicerede i vore vistnok til saadanne Rygters Optagelse altfor villige Blade, idet jeg føler mig fuldkommen tilfredsstillet, naar jeg for min Virksomhed kan aflægge fyldestgjørende Regnskab til Krigsministeriet. Jeg maa da først og fremmest bekræfte Rigtigheden af de af Dhrr. Ploug & Richardt i ovennævnte Følgeblad til Fyens Stiftstidende Nr. 212 fremsatte Dato, forsaavidt jeg derom kan have Kundskab, og tør jeg forsikkre, at jeg ved de mange Handler, jeg i den senere Tid har afsluttet saavel her i Jylland, som i Fyen, ingensinde har forefundet mindre Egennytte, mindre upartisk Vindesyge, end netop hos Handelshuset Ploug a Richardt.
Odense Adresse-Contoirs Efterretninger, 1848-09-21
Efter hvad der foreligger Publikum maa jeg ansee det for overflødigt at gjentage Detaillen af mine med ovennævnte Handelshuus afsluttede Handler, hvorfor jeg ikkun derom skal tilføie at jeg noksom kan godtgjøre, at jeg ingenlunde udelukkende har handlet med dette ene Handelshuus, men altid tildeels Den Præference, som vilde levere de bedste Varer til billigste Priser. Specielt maa jeg derhos med Hensyn til de saavel i Kjøbenhavnsposten Nr. 181, som i samme Blads Nr. 191 paaankede Handler og Rug og Rugmeel henvise Enhver, som kan godtgjøre, at det er meere end Nysgjerrighed eller andet end Handelsnid, som foranlediger de fremsatte Spørgsmaal, til at henvende sig mundtlig eller skriftlig til mig om de Oplysninger, han ønsker, hvilke da, forsaavidt jeg kan være berettiget til at give dem, skulle blive meddeelte. Det kan vel være, at der ere en Deel Handlende, som have seet skjævt til, at jeg med Handelshuset Ploug & Richardt har afsluttet betydelige Handler, men Enhver, der kjender Nogen til Omfanget af min Jntendanturs Forretninger, vil vistnok lettelig kunne bedømme, hvilken Lettelse det er, at have med et stort, solid og activt Handelshuus at bestille fremfor med mange smaa Leverandeurer. At Concurrencen ingenlunde derved er bleven standset, vise de mange Tilbud om alle ved Armeen brugelige Varesorter, der saavel mundtlig som skriftlig ere blevne gjorte og endnu gjøres mig. Jeg kan derfor paa ingen Maade være enig i den i de fornævnte No. af Kjøbenhavnsposten gjorte Paastand om at det vilde have været rigtigt under saadanne Omstændigheder, som dem, der siden Krigens Begyndelse have fundet Sted, at tilveiebringe Leverancerne til Armeen ved Licitation, thi 1) fordrer Nødvendigheden af at holde Armeens Operationsplaner hemmelige, at disse ikke røbes ved offentlige Annoncer
Odense Adresse-Contoirs Efterretninger, 1848-09-21
om Licitationer. 2) vil den Usikkerhed, der sædvanlig er i en opererende Armees Stilling, meget ofte gjøre Licitationer, der naturligviis fordre meget længere Frist og altsaa ogsaa meget længere Forudbestemmelse, end de directe Handler, practisk uudførlige, og 3) selv om de ere udførlige, ville de Betingelser, der sædvanlig maatte sættes, snarere lede til at fordyre Varerne, end Offentligheden vilde formaae at nedsætte Priserne, hvorhos Visheden om, hvormeget der behøves til Armeen, naturligviis vilde lede Speculanterne til at opkjøbe itide og sætte Prisen, høi, og maa derved da ikke tabes af Sigte, at der i Krigstid, bruges langt betydeligere Qvantiteter til Armeens Underhold, end i Fredstid. Veile den 14 Septb. 1848. Schmidten,
Odense Adresse-Contoirs Efterretninger, 1848-09-21
Jntendant ved det nørrejydske Armeekorps.
Odense Adresse-Contoirs Efterretninger, 1848-09-21
AVERTISSEMENTS. At min kjære Kone, Gjertrud Sophie Rawens, født Ewers, ved Døden er afgaaet den 17 dennes, bekjendtgjøres herved sørgeligst for Slægt og Venner. Stuppendrup den 20 Septbr. 1848. Chr. Rawens.
Odense Adresse-Contoirs Efterretninger, 1848-09-21
Det kongelige Bibliothek paa Odense Slot er aabent hver Onsdag og Løverdag Kl. 12-1 Mid. Odense den 21 Septbr. 1848. C. Paludan-Müller. Thomas a Kempis om Christi Efterfølgelse.
Odense Adresse-Contoirs Efterretninger, 1848-09-21
Da sidste Udgave allerede er udsolgt, foranstaltes en ny, elegant udstyret, Udgave af denne Bog, paantz efter Grundtexten revideret af Lic. theol. J. A. L. Holm og med Jndledning af Dr. theol. A. G. Rudelbach. Uagtet den i alle Maader elegante Udstyrelse bliver Bogladeprisen uforandret 4 Mk. og for endmere at fremme Bogens Udbredelse overlades den dem, der tegne sig inden 1 November d. A. for 3 Mk. Man tegner sig i alle Landets Boglader.
Odense Adresse-Contoirs Efterretninger, 1848-09-21
Wahlske Boghandel. J den Hempelske Boghandel faaes: Den evangelisk-lutherske Kirkes Grundsætninger om Kirkens Repræsentation og disses Anvendelse hidtil i Danmark, afridsede af Dr. theol. Rothe. 24 s. - Catechismus i Agerdyrknings=Chemie, Jordbunds=Kundskab og Gjødningslære. En Bog for Landmænd, Lærere og Skoler. Af Dr. Hansen. Med 26 i Texten indtrykte Tegninger. 60 s. - Fru Signe og Ridder Ro. Et Genremaleri efter Naturen i Sonetmaneer. (Til Fordeel for de betrængte Slesvigere. 3 Mk. - Lommebog for Soldaten i Felten. 12 s. - Almeenfattelig Fremstilling af den christelige Kirkes Historie, et af Selskabet for Trykkefrihedens rette Brug kronet Priisskrift af Levinsen. 1 Rbd. indb. - Valg-Forhandlingen i Alstrup Kro. Træsnit af Hans Hansen Navnløse, Frilodsmand. 6 s. - Nogle Betragtninger og Arbeide og Capital af David. 16 s. - Napoleon Bonaparte. Hvad var han som Feltherre, Statsmand, Regent og Menneske ved Dr. Neergaard. 2 Dele, 5 Rbd. - Opstandelsen, tvende aandelige Digte udgivne under Danmarks Opstandelseskamp af Hans Knudsen, Sognepræst. 21 s. (Sælges til Fordeel for Saarede og Faldnes Efterladte.)
Odense Adresse-Contoirs Efterretninger, 1848-09-21
Ved Broholm i Brylle Sogn brændes Grønt sidst i næstkommende Uge, hvis Veiret tillader det. Mærk.
Odense Adresse-Contoirs Efterretninger, 1848-09-21
Natten mellem den 15 og 16 d. M. er fra Jens Jensens Enke paa Causlunde Mark bortløben af Stalden en halvgammel lyserød Hest med Blis, falder lidt i Ryggen. Hvo, som maatte have indtaget samme eller kunne give Oplysning derom, bedes snarest mulig derom at underrette Gaardmand Hans Andersen i Causlunde pr. Middelfart, imod en passende Douceur. Til Kjøbenhavn afgaaer Paqvetten "De to Venner, Skipper Chr. Jørgensen, om 8 a 10 Dage, anbefalende sig for Fragtgods og Passagerer. Reflecterende behage at henvende dem til Hr. Kjøbmand H. Levinsohn i Bogense. Til Aalborg afgaaer Skipper R. Nielsen og faa Dage. Vedkommende behage at henvende dem til Mægler Maar eller ombord paa Skibet i Bassinet. 2 a 3 Skrædersvende. kunne strax erholde stadigt Arbeide hos Bruun-Jensen Vestergade i Odense.
Odense Adresse-Contoirs Efterretninger, 1848-09-21
En ung Pige, som er duelig i Linned og Skrædersyening, ønsker sig Condition til 1 Novbr. Adressecontoiret anviser.
Odense Adresse-Contoirs Efterretninger, 1848-09-21
Af Umyndiges Midler under Stamhuset Hellerups Overformynderi kan strax erholdes til Laans 200 Rbd., imod god og anordningsmæssig Sikkerhed. Hellerup den 20 Septbr. 1848. Plesner.
Odense Adresse-Contoirs Efterretninger, 1848-09-21
Den Karupske Boghandels Leiebibliothek er atte bleven forsynet med endeel gode nye Bøger, saasom: Jonathan Jefferson Whitlaw af Frances Trollope, De syv Dødssynder af Eugene Sue. 2. Misundelse: Frederik Bastien, Caroline Mathilde, Dronning til Danmark og Struensee eller Dronning og Yndling, historisk Roman i 2 Dele: Don Juans Memoirer; En Fægtemesters Memoirer; Svenske Noveller af Forfatterinden til Sødskendebørnene; "Spurv i Tranedands, original Fortælling i 2 Dele, samt mange flere.
Odense Adresse-Contoirs Efterretninger, 1848-09-21
Haarlemmer-Blomsterzwibler hos H. P. Müller udenfor Frederiksbroen er en Sending heraf directe arriveret, bestaaende af Hyacinther, Tulipaner, Tagetter, Crocus, Amaryllis formosissima &c., som anbefales i udsøgte Varer til at drive, til billigste Priser.
Odense Adresse-Contoirs Efterretninger, 1848-09-21
Hollandske Gulvetæppetøier, tilligemed afpassede Divans= og Sengetepper, ere idag directe fra Hilversum ved Amsterdam arriveret i stort Udvalg hos Undertegnede, og sælges til de billigste Priser: tillige er jeg forsynet med skotsk og Brusseler Gulvetæppetøi. Odense den 20 Septbr. 1848. V. Tychsen. Humle. Et Partie extra god Humle kan bekommes i større og mindre Partier til særdeles billig Priis hos H. Koch. Udmærket fedt Qviekjød. kan bekommes førstkommende Løverdag paa Torvet hos Slagter A. Schulz.
Odense Adresse-Contoirs Efterretninger, 1848-09-21
Med et stort Udvalg af nye hjemkomne sorte Silketøier, sorte og couleurte Orleans, Paramathas, Thibetts og Lüstres, franske og Wiener Shawler i alle Farver med meget mere, anbefaler sig til meget billige Priser V. Tychsen. Odense den 20 Septbr. 1848. W. Et Parti hvide og høirøde franske Shawler sælges til langt under Jndkjøbspriis. Directe fra Engelland, (med Skipper Fischer af Odense) er idag arriveret et betydelig Udvalg af moderne Kaabe- og Kjolestoffer.
Odense Adresse-Contoirs Efterretninger, 1848-09-21
i aldeles nye og sjeldne Mynstre og Qvaliteter, hvoriblandt nye Mousseline de Laines, Sirtser, Thibets, Paramatas, Lyster og Orleans, Mousseliner, hvide Shirting, Stouts m. m. Samtlige Vare vil i Priser og Qvaliteter overgaae enhver Forventning,
Odense Adresse-Contoirs Efterretninger, 1848-09-21
hvorfor jeg tillader mig at anbefale samme til bestemte Priser. Odense den 21 Septbr. 1848. L. B. Jürgensen.
Odense Adresse-Contoirs Efterretninger, 1848-09-21
Klæde= og Lærreds=Handel. Mit Klæde=Lager er i denne Tid bleven fuldstændigen assorteret med indenlandske, nederlandske, franske og engelske Klæder, Bockskin, Vinter=Paletotstoffer, Duffel og Syberiennes, tilligemed alleslags Vestetøier, og anbefaler jeg mig med disse Artikler til billige Priser. Odense den 20 Septbr. 1848. V. Tychsen.
Odense Adresse-Contoirs Efterretninger, 1848-09-21
God holsteensk Ost C. F. Hansen. faaes hos paa Flakhaugen. Sild.
Odense Adresse-Contoirs Efterretninger, 1848-09-21
Udmærkede store fede norske Spegesild er arriveret hos H. Koch. Franske Merinos & Cassimir, 3/4 brede, i alle Farver, er arriveret hos L. B. Jürgensen. Maskin Hør= og Blaar=Garn. fra det kjøbenhavnske Maskinspinderi, er i alle Nummere stedse at faae til billige Priser. Odense den 20 Septbr. 1848. V. Tychsen.
Odense Adresse-Contoirs Efterretninger, 1848-09-21
To Mahogni-Komoder, forfærdigede som Mesterstykke, staae til Salg for billig Priis hos Snedkermester J. N. Borum udenfor MiddelfartÖsterport.
Odense Adresse-Contoirs Efterretninger, 1848-09-21
Paa Marielyst i Hunderup er Beboelses-Leiligheden fra October Flyttedag d. A. at erholde til Leie. Der accorderes med Uhrmager Jessen i Odense.
Odense Adresse-Contoirs Efterretninger, 1848-09-21
Fyens Stiftavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1848-09-22
udlandet. Frankerig. Nationalforsamlingen har i flere Møder debatteret den Sætning, som udtaler den i Februar proklamerede, Ret til Arbeide. Denne, farlige Ret blev heftig bestridt, navnlig af Thiers og Resultatet blev, at Forsamlingen antog den af Forfatningskommitteen saaledes omredigerede Paragraph: "Republiken skal beskytte Borgeren i hans Person, Familie, Religion, Eiendom og Arbeide og sætte ham istand til at forskaffe sig den for alle Menneskeer fornødne Underviisning; den skal ved broderlig Understøttelse sikkre alle trængende Borgeres Existents, hvad enten det skeer ved efter sine Kilder at give dem Arbeide, eller ved at yde dem Hjelp, der ere udygtige til Arbeide." Efter endnu at have bestemt, at Forfatningen ikke skal forelægges Folket til Stadfæstelse, gik Forsamlingen over til at diskutere den egentlige Forfatning, hvis første Kapitel handler om Souverainiteten. Art. 1. "Souverainiteten tilhører Samfundet af alle franske Borgere; den er ufortabelig og kan ikke indskrænkes; intet Jndividuum og ingen Deel af Folket kan tilegne sig dens Udøvelse, antoges. Over Art. 5. "Dødsstraffen afskaffes i alle politiske Sager, opstod en heftig Diskussion. Lamoriciere har forelagt Nationalforsamlingen en omfattende Udvandringsplan, der gaaer ud paa deels at kolonisere Algier, deels at befrie Frankerig for dets Overbefolkning af Proletarier. Legitimisterne blive hver Dag dristigere, navnlig i de sydlige Departementer, saa at Cavaignac anseer det for nødvendigt at lade et Antal Deputerede bereise Landet. Republikens Fjender i Nationalforsamlingen vilde benytte, Nationals Efterretning om denne paatænkte Forholdsregel til at bibringe Regjeringen et Nederlag; men da Ministeriet erklærede Sagen for et Kabinetspørgsmaal, vedtog Forsamlingen, at den aldeles skulde overlades til den exkutive Magt.
Odense Adresse-Contoirs Efterretninger, 1848-09-22
Tydskland. Andragendet af Minoriteten af Frankfurterforsamlingens forenede Kommittee, at give Kommitteen for Centralmagten det Hverv at give Forsamlingen Beretning om den preussiske Regjerings Fremfærd i Vaabenstilstandssagen ligeoverfor Centralmagten, blev ved Afstemningen den 16de forkastet med 205 mod 162 Stemmer; yderste Venstre stemmede ikke med. Jfølge "Deutsche Allg. Zeit. skal det overdrages den afgaaede tydske Rigs-Minister Schmerling samt Dhrr. Wain og Deen at indlede Fredsunderhandlinger med Danmark, og Franke samt Mar Gagern at gaae til Hertugdom merne for at undersøge Forholdene og berolige Gemytterne. J Fabrikstaden Chemnitz i Sachsen har været en blodig Kamp mellem Arbeiderne og Soldater. De første havde med Magt befriet et Par af deres Kammerater, som havde siddet fængslede siden Dyrstidsurolighederne ifjor. Da Militairet næste Dag rykkede ind, bleve de Befriede atter fængslede; henimod 30 Mennesker have mistet Livet ved den Leilighed.
Odense Adresse-Contoirs Efterretninger, 1848-09-22
Norge. Fra Christiania skrives af 14de: Efter Forlydende har den danske Konge udnævnt Statholder Løvenskjold til Ridder af Elephanten - en Værdighed, der engang i Tiden havde stor Betydning i disse Riger.